OSP เปิดเทรดวันแรกพุ่งแรง 19% ทะลุ 29 บาท วอลุ่มแน่น 2.10 พันลบ.
OSP เปิดเทรดวันแรกพุ่งแรง 19% ทะลุ 29 บาท วอลุ่มแน่น 2.10 พันลบ. โดยเปิดที่ 30 บ. จาก IPO 25 บาท ล่าสุด ณ เวลา 10.00 น. ราคาอยู่ที่ 29.75 บาท ปรับตัวเพิ่มขึ้น 4.75 บาท หรือ 19% สูงสุดที่ระดับ 30 บาท ต่ำสุดที่ระดับ 29.50 บาท ด้วยมูลค่าการซื้อขาย 2.10 พันล้านบาท
17 ต.ค. 2561

ผู้สื่อข่าวรายงานว่า ราคาหุ้น บริษัท โอสถสภา จำกัด (มหาชน) หรือ OSP ณ เวลา 10.00 น. ราคาอยู่ที่ 29.75 บาท ปรับตัวเพิ่มขึ้น 4.75 บาท หรือ 19% สูงสุดที่ระดับ 30 บาท ต่ำสุดที่ระดับ 29.50 บาท ด้วยมูลค่าการซื้อขาย 2.10 พันล้านบาท
ทั้งนี้ OSP เข้าซื้อขายในวันนี้ (17 ต.ค.61) เป็นวันแรก โดย IPO ที่ 25 บาท โดยมีบล.บัวหลวง และบล.ภัทร เป็นที่ปรึกษาทางการเงินร่วมและผู้จัดการการจัดจำหน่ายและรับประกันการจำหน่าย
อนึ่ง OSP เป็นผู้ผลิตและจำหน่ายสินค้าอุปโภคบริโภค โดยมีกลุ่มผลิตภัณฑ์หลัก ได้แก่ กลุ่มผลิตภัณฑ์เครื่องดื่มบำรุงกำลังภายใต้ ตราสินค้า เช่น เอ็ม-150 ลิโพ เป็นต้น เครื่องดื่มเกลือแร่ และกาแฟพร้อมดื่ม และกลุ่มผลิตภัณฑ์ของใช้ส่วนบุคคลภายใต้ตราสินค้าเบบี้มายด์ และทเวลฟ์พลัส รวมทั้งธุรกิจให้บริการผลิตสินค้า บรรจุภัณฑ์ และจัดจำหน่ายสินค้า